
 22.3.2017
 BG
 Официален вестник на Европейския съюз
 L 76/8
 РЕГЛАМЕНТ ЗА ИЗПЪЛНЕНИЕ (ЕС) 2017/490 НА СЪВЕТА
 от 21 март 2017 година
 за прилагане на Регламент (ЕС) No 270/2011 относно ограничителни мерки, насочени срещу определени лица, образувания и органи с оглед на положението в Египет
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 270/2011 на Съвета от 21 март 2011 г. относно ограничителни мерки, насочени срещу определени лица, образувания и органи с оглед на положението в Египет (1), и по-специално член 12, параграф 1 от него,
 като има предвид, че:
 (1)
 На 21 март 2011 г. Съветът прие Регламент (ЕС) No 270/2011.
 (2)
 Две лица следва да бъдат заличени от списъка на физическите и юридическите лица, образуванията и органите в приложение I към Регламент (ЕС) No 270/2011.
 (3)
 Поради това приложение I към Регламент (ЕС) No 270/2011 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 270/2011 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 март 2017 година.
 За Съвета
 Председател
 E. SCICLUNA
 (1) ОВ L 76, 22.3.2011 г., стр. 4.
 ПРИЛОЖЕНИЕ
 Заличават се вписванията за следните лица:
 13.
 Rachid Mohamed Rachid Hussein.
 14.
 Hania Mahmoud Abdel Rahman Fahmy.
 